表情符號

表情符號，砌出來嘅又叫顏文字，用完整嘅一幅圖表示嘅又叫繪文字，係一種用文字同符號嚟表達心情嘅方法。之前係網上嘅次文化，但由於手提電話同互聯網越嚟越發達，而家周街都有人用佢。

歷史 
1982年9月19號，美國卡利之美隆大學嘅電腦科學教授 Scott Fahlman 最先喺佢大學嘅電子佈告板用咗一堆ASCII字符做表情符號，但嗰時雖然佢冇認真關注呢啲嘢，凈係嚟表達自己好高興嘅的心情。原本以為證據已經搵唔返，但喺2002年俾 Jeff Baird 喺備份磁帶入面搵返出嚟。爾種表情符號英文本來叫 ｢表情圖標｣，後嚟成為而家好多人用嘅符號。日本人喺大約同時期發明咗 ｢顏文字｣，同美式表情符號一樣，都係用字符砌出來，但係用嘅字符就包括咗漢字圈用嘅全形字。

今日所講嘅表情符號包括另一種源於日本手機嘅傳統，由日本 NTT DoCoMo 喺1990年代發明，英文本來特登跟日文叫 ｢繪文字｣，以別於美式嘅顏文字；同顏文字唔同嘅係繪文字本身係獨立嘅一張圖，唔係由個別字符砌出來。

後來兩種傳統被人溝亂用，美式表情符號而今好多時會用繪文字顯示，而繪文字亦都納入咗統一碼入面。統一碼雖然聲稱收錄咗美式表情符號，但係佢收錄嘅符號都係獨立成圖，技術上係日式嘅繪文字，唔係美式嘅顏文字。

表情符號一覽

統一碼收錄

統一碼委員會喺2010年10月發佈嘅6.0版當中，從1F600到1F64F區出現咗啲乜新嘅表情符號。

攷

網絡文化
藝術